L-istrateġija qed tipproponi wkoll li jkun pprojbit l-għoti b'xejn tal-basktijiet u l-boroż tal-plastik mill-ħwienet Il-Konfetti u l-bżieżaq se jkunu pprojbiti mill-attivitajiet kollha pubbliċi sal-2020 u dan skont l-istrateġija ġdida mħabbra llum mill-Gvern, bil-għan li jitnaqqas il-konsum ta’ prodotti tal-plastik li jintużaw darba biss. L-għanijiet tal-istrateġija huma tlieta, jiġifieri li jitnaqqas il-konsum ta’ prodotti tal-plastik li jintużaw darba biss, iżżid il-kwalità u l-kwantitajiet ta' skart tal-plastik li jintuża darba biss u jiġi miġbur għar-riċiklaġġ u tiżgura l-protezzjoni tal-ambjent u s-saħħa tal-bniedem mit-tniġġis tal-plastik. L-istrateġija tinkludi 23 miżura li qed ikunu proposti li jiġu implimentati sal-2020, fost dawn: Min-naħa tiegħu, il-Ministru Herrera saħaq li b'dak imħabbar illum, Malta se tkun l-ewwel pajjiż membru tal-Unjoni Ewropea li se jkollha strateġija biex jitnaqqas il-konsum ta’ prodotti tal-plastik li jintużaw darba biss. Il-pubbliku qed ikun mistieden jissottometti l-opinjonijiet u l-kummenti dwar din l-Istrateġija fuq l-indirizz tal-imejl: [email protected] Is-sottomissjonijiet għandhom jaslu sal-21 ta' Ġunju 2019.